cyanic-selkie/wikianc huggingface dataset:
Ευαγγέλιο του Βαρνάβα
Πρόβλεψη του Μωάμεθ
Αυτό το απόσπασμα αντιστοιχεί στο κανονικό Ιωάννη 1:19-30, εκτός από το ότι στο κανονικό Ευαγγέλιο του Ιωάννη τα λόγια είναι του Ιωάννη του Προδρόμου (στο Κοράνι, του Γιάχια Ιμπν Ζακαρία) και αναφέρονται στον Ιησού.
Ο Μωάμεθ ως ο Μεσσίας
«Στη συνέχεια, ο ιερέας είπε: "Πώς θα ονομάζεται ο Μεσσίας;" (Ο Ιησούς απάντησε) "Μουχάμεντ (Μωάμεθ) είναι το ευλογημένο όνομά του"» (κεφ. 97) και
Ο Ιησούς ομολόγησε, και είπε την αλήθεια: «Δεν είμαι ο Μεσσίας". (κεφ. 42:2.) Όπως αναφέρθηκε παραπάνω, οι εξαγγελίες αυτές φαίνεται να έρχονται σε αντίθεση με την ισλαμική πίστη. Ορισμένοι μουσουλμάνοι μελετητές υποστηρίζουν ότι το Ευαγγέλιο του Βαρνάβα έχει αλλοιωθεί, κι έτσι παρατηρείται ασυνέπεια. Επίσης, ορισμένοι μπορεί να υποστηρίξουν ότι η λέξη "Μεσσίας" μπορεί να είναι ένα επίσημος τίτλος για τον Ιησού Χριστό, αλλά η έννοια «χρισμένος» μπορεί να αποδοθεί σε άλλους Προφήτες, οι οποίοι κυβέρνησαν κοινότητες, όπως είναι ο προφήτης Δαβίδ που ήταν χρισμένος ως βασιλιάς, και ο γιος του ο προφήτης Σολομών, ο οποίος είναι επίσης βασιλιάς.
Επίσης, μπορεί να αποδοθεί στον προφήτη Μωάμεθ, και το χρίσμα μπορεί να έχει πνευματική έννοια, και το ίδιο ισχύει για τον Μωυσή που κυβερνούσε τις φυλές του Ισραήλ στην έρημο.
Ισμαηλίτης* Μεσσίας
Σύμφωνα με μια εκδοχή του Ευαγγελίου του Βαρνάβα, ο Ιησούς αρνείται ότι είναι ο Μεσσίας, υποστηρίζοντας αντίθετα ότι ο Μεσσίας θα είναι Ισμαηλίτης (δηλαδή Άραβας) *:
"Οπότε ο Ιησούς είπε: «Αυταπατάσθε. Γιατί ο Δαβίδ τον αποκάλεσε κύριο, λέγοντας: «Ο Θεός είπε στον Κύριό μου, κάθισε δεξιά μου μέχρι να κάνω τους εχθρούς σου υποπόδιό σου. Ο Θεός θα στείλει τη ράβδο σου που θα έχει εξουσία στο μέσο των εχθρών σου. "Εάν ο αγγελιοφόρος του Θεού, τον οποίο εσείς καλείτε Μεσσία ήταν γιος του Δαβίδ, πώς ο Δαβίδ τον λέει Κύριο; Πιστέψτε με, γιατί αληθώς σας λέγω, ότι η υπόσχεση αυτή δόθηκε στον Ισμαήλ, όχι στον Ισαάκ. ' "(Βαρνάβα 43: 10)
Ο Hajj Sayed ( CIMS), στο νέο του βιβλίο που εκδόθηκε στην Αίγυπτο, συγκρίνει αυτή τη δήλωση με την άλλη από την κανονική Αγία Γραφή:
"Τι πιστεύετε για το Χριστό; Ποιανού γιος είναι;" «Ο γιος του Δαβίδ," απάντησαν. Τους είπε, "Πώς τότε ο Δαβίδ, μιλώντας από το Πνεύμα, τον αποκαλεί «Κύριο»; Επειδή λέει, « Ο Κύριος είπε στον Κύριό μου: "Κάθισε δεξιά μου μέχρι να κάνω τους εχθρούς σου υποπόδιό σου.»  Αν ο Δαβίδ τον αποκαλεί «Κύριο», τότε πώς μπορεί αυτός να είναι γιος του; "(Ματθ. 22:42-46.)
Η ιδέα του Άραβα Μεσσία βρίσκεται επίσης σε άλλο κεφάλαιο του Ευαγγελίου του Βαρνάβα, ενώ στη μια εκδοχή του ο Ιησούς λέει ότι ο γιος που πήγε να θυσιάσει ο Αβραάμ ήταν ο Ισμαήλ κι όχι ο Ισαάκ, συμφωνώντας με την ισλαμική πίστη, αλλά διαφωνώντας με την εβραϊκή και χριστιανική πίστη.
Κατάλογος αρχηγών κράτους της Μπουρκίνα Φάσο
Η Μπουρκίνα Φάσο έγινε ανεξάρτητο κράτος από τη Γαλλία το 1960 με την ονομασία Δημοκρατία της Άνω Βόλτα. Ο αρχηγός κράτους ήταν ο Πρόεδρος της χώρας, με εξαίρεση τις περιόδους έπειτα από πραξικοπήματα, οπότε ο τίτλος του είναι διαφορετικός. Η θητεία του Προέδρου της Δημοκρατίας είναι πενταετής. Πρώτος αρχηγός κράτους μετά την ανεξαρτησία της χώρας ήταν ο Μορίς Γιαμεογκό το 1960, ο οποίος κυβέρνησε μέχρι την ανατροπή του σε στρατιωτικό πραξικόπημα το 1966. Ο πρόεδρος Τομά Σανκαρά, γνωστός και ως "Τσε Γκεβάρα της Αφρικής", ανατράπηκε και δολοφονήθηκε σε πραξικόπημα το 1987 από τον Μπλεζ Κομπαορέ. Ο Κομπαορέ κυβέρνησε επί 27 χρόνια και παραιτήθηκε στις 31 Οκτωβρίου 2014 ύστερα από λαϊκή εξέγερση η οποία εκδηλώθηκε πριν από την ψήφιση νομοσχεδίου του κοινοβουλίου το οποίο θα επέτρεπε στον ίδιο να κατέλθει εκ νέου στις εκλογές του 2015, ειδάλλως θα αναγκαζόταν να παραιτηθεί λόγω ορίου στον αριθμό των θητειών. O σημερινός αρχηγός κράτους είναι ο Ιμπραήμ Τραορέ, ο οποίος έγινε πρόεδρος έπειτα από πραξικόπημα σε ηλικία 34 ετών και είναι ο νεότερος παγκόσμιος ηγχρόνιας που υπηρετεί σήμερα.
Ευαγγέλιο του Βαρνάβα
Ο Ιησούς δεν είναι Θεός ή Υιός του Θεού
Σύμφωνα με το Ευαγγέλιο του Βαρνάβα, ο Ιησούς προέβλεψε και απέρριψε τη θεοποίησή του:
Κατάλογος αρχηγών κράτους της Μπουρκίνα Φάσο
Σημειώσεις και παραπομπές
*
Ευαγγέλιο του Βαρνάβα
Ο Ιησούς δεν είναι Θεός ή Υιός του Θεού
Και αφού είπα αυτά, ο Ιησούς χτύπησε το πρόσωπό του με τα δύο χέρια του, και στη συνέχεια χτύπησε το έδαφος με το κεφάλι του. Και αφού σήκωσε το κεφάλι, είπε: "Καταραμένος να είναι όποιος βάλει στα λόγια μου ότι είμαι ο γιος του Θεού" (53: 6)
Ο Ιησούς απάντησε: "Και εσείς; Τι λέτε ότι είμαι;" Ο Πέτρος απάντησε: «Είσαι ο Χριστός, ο γιος του Θεού». Τότε ο Ιησούς τον επέπληξε με θυμό, λέγοντας: "Φύγε και απομακρύνσου από μένα, επειδή είσαι ο διάβολος και επιδιώκεις να με προκαλέσεις με αξιόποινες πράξεις" (70: 1)
Το ίδιο μοτίβο επαναλαμβάνεται και σε άλλα σημεία του «Ευαγγελίου του Βαρνάβα». Αυτό συνάδει πλήρως με μουσουλμανική πίστη, σύμφωνα με την οποία ο Ιησούς είναι μόνο ένας άνθρωπος και προφήτης. Σύμφωνα με ορισμένα χαντίθ, θα επανέλθει στη γη στο μέλλον και θα δηλώσει στον κόσμο ότι αυτός είναι "δούλος του Θεού". Σύμφωνα με τον ιμάμη Anwar Al-Awlaki στους Βίους των Προφητών: Το πρώτο πράγμα που ο «προφήτης Ιησούς» είπε όταν ήταν στην κούνια ήταν: «Είμαι ένας υπηρέτης του Θεού», και το πρώτο πράγμα που θα πει ο Ιησούς όταν θα έρθει πίσω στη γη θα είναι το ίδιο: "Είμαι ένας υπηρέτης του Θεού". Αυτά υποστηρίζονται και στο Κοράνι (Σούρα Μαρυάμ).
Παύλος και Βαρνάβας
Ο Hajj Sayed υποστηρίζει ότι η διαφωνία μεταξύ Παύλου και Βαρνάβα, που περιγράφεται στην προς Γαλάτες επιστολή, στηρίζει την ιδέα ότι το Ευαγγέλιο του Βαρνάβα υπήρχε την εποχή του Παύλου. Ο Blackhirst αντίθετα θεωρεί ότι αυή η επιστολή θα μπορούσε να είναι ο λόγος που ως συγγραφέας αυτού του ευαγγελίου φέρεται ο Βαρνάβας. Ο Παύλος γράφει στην επιστολή του (προς Γαλάτας Κεφάλαιο 2:11-14):
«Και όταν ο Πέτρος ήρθε στην Αντιόχεια, εναντιώθηκα σ' αυτόν κατά πρόσωπο, για τον λόγο ότι ήταν αξιοκατάκριτος• επειδή, πριν έρθουν μερικοί από τον Ιάκωβο, έτρωγε μαζί με τους εθνικούς• όταν, όμως, ήρθαν, αποσυρόταν και αποχώριζε τον εαυτό του, φοβούμενος αυτούς που είχαν την περιτομή. Και μαζί του υποκρίθηκαν και οι υπόλοιποι Ιουδαίοι• ώστε, και ο Βαρνάβας συμπαρασύρθηκε στην υποκρισία τους.» Ο Παύλος επιτέθηκε στον Πέτρο και τον Βαρνάβα επειδή "προσπαθούσε να ικανοποιήσει τους Εβραίους" κολλώντας στους νόμους τους, όπως η περιτομή. Αυτό δείχνει ότι, σε αυτό το σημείο, ο Βαρνάβας ήταν μαζί με τον Πέτρο και διαφωνούσε με τον Παύλο. Μερικοί το θεωρούν ότι δείχνει επίσης ότι τον καιρό που γράφτηκε οι κάτοικοι της Γαλατίας χρησιμοποιούσαν ένα ευαγγέλιο ή κάποια ευαγγέλια που διαφωνούσαν με τις πεποιθήσεις του Παύλου, και το «Ευαγγέλιο του Βαρνάβα» θα μπορούσε να είναι ένα από αυτά (αν και πιο φυσικό θα φαινόταν να χρησιμοποιούν το Ευαγγέλιο του Πέτρου, μάλιστα υπό το φως της δεύτερης επιστολής.) Μπορούμε να συγκρίνουμε τη διήγηση στην «προς Γαλάτας» με το εισαγωγικό κεφάλαιο του «Ευαγγελίου του Βαρνάβα», όπου διαβάζουμε:
«Πολυαγαπημένοι, ο μεγάλος και υπέροχος Θεός μας επισκέφθηκε κατά τη διάρκεια των τελευταίων ημερών μέσω του προφήτη του Ιησού Χριστού σε μεγάλο έλεος διδασκαλίας και θαυμάτων, και λόγω των ανωτέρω πολλοί, που εξαπατήθηκαν από τον Σατανά, κηρύσσουν υπό το πρόσχημα της ευσέβειας το πιο ασεβές δόγμα, καλώντας τον Ιησού γιο του Θεού, απορρίπτοντας την περιτομή που ο Θεός θέσπισε για πάντα, και επιτρέποντας κάθε ακάθαρτο κρέας: μεταξύ αυτών έχει εξαπατηθεί και ο Παύλος και εξαιτίας αυτού μιλώ με θλίψη. Και γι’ αυτό το λόγο σας γράφω αυτή την αλήθεια που έχω δει και ακούσει, στην επαφή που είχα με τον Ιησού, ώστε να μπορέσετε να σωθείτε, και να μην εξαπατηθείτε από τον Σατανά και χαθείτε κατά την κρίση του Θεού. Ως εκ τούτου προσέχετε όποιον σας κηρύττει νέο δόγμα αντίθετο με αυτό που γράφω, για να μπορέσετε να σωθείτε αιώνια." (Εισαγωγή στη Ευαγγέλιο του Βαρνάβα)
Από τα προηγούμενα εδάφια, μπορούμε να συμπεράνουμε επίσης ότι στην αρχή, Παύλος και Βαρνάβας συμφωνούσαν. Ωστόσο, στο τέλος, οι πεποιθήσεις τους άρχισαν να διαφοροποιούνται καθώς δεν θεωρούσαν και οι δύο τον εβραϊκό Νόμο εξίσου σημαντικό.
Άλλες μη κανονικές διαφορές
Ο Ιησούς είπε κλαίγοντας: "Ω Βαρνάβα, είναι απαραίτητο να σου αποκαλύψω μεγάλα μυστικά, τα οποία, αφότου θα αναχωρήσω από τον κόσμο, θα πρέπει να τα αποκαλύψεις." Στη συνέχεια, αυτός που γράφει απάντησε κλαίγοντας και είπε: "Ταιριάζει να κλαίω εγώ ω Κύριε, καθώς άλλοι άνθρωποι, επειδή είμαστε αμαρτωλοί. Σ’ εσένα, που είσαι ένας άγιος και προφήτης του Θεού, δεν ταιριάζει να κλαις τόσο πολύ." Ο Ιησούς απάντησε: «Πίστεψέ με Βαρνάβα ότι δεν μπορώ να κλάψω τόσο πολύ όσο θα έπρεπε. Γιατί αν οι άνθρωποι δεν με αποκαλούσαν Θεό, θα έβλεπα τον Θεό εδώ με τον τρόπο που θα είναι ορατός και στον παράδεισο, και θα ήμουν ασφαλής να μην φοβάμαι την ημέρα της κρίσης. Αλλά ο Θεός ξέρει ότι είμαι αθώος, γιατί ποτέ δεν έχω σκεφτεί ότι είμαι κάτι περισσότερο από ένας φτωχός δούλος. Οχι, σου λέω ότι αν δεν είχα κληθεί Θεός θα έπρεπε να μεταφερθώ στον παράδεισο όταν αποχωρήσω από τον κόσμο, ενώ τώρα δεν θα πάω εκεί έως ότου γίνει η κρίση. Τώρα βλέπεις αν έχω λόγο να κλαίω. Μάθε, ω Βαρνάβα, ότι για αυτό θα πρέπει να υποστώ μεγάλες διώξεις, και ένας από τους μαθητές μου θα με πουλήσει για τριάντα αργύρια. Οπότε είμαι σίγουρος ότι αυτός που θα με πουλήσει πρέπει να σκοτωθεί στο όνομά μου, επειδή ο Θεός θα με πάρει από τη γη, και θα αλλάξει την εμφάνιση του προδότη, έτσι ώστε όλοι να πιστέψουν ότι αυτός είμαι εγώ. Ωστόσο, όταν πεθάνει με κακό θάνατο, θα μείνω μ’ αυτή τη ντροπή για πολύ καιρό στον κόσμο. Αλλά όταν θα έρθει ο Μωάμεθ, ο ιερός αγγελιοφόρος του Θεού, η ατιμία θα αφαιρεθεί. Και αυτό θα κάνει ο Θεός, επειδή έχω ομολογήσει την αλήθεια του Μεσσία που θα μου δώσει αυτό το αντίτιμο, ότι θα γνωστοποιηθεί ότι είμαι ζωντανός και ότι αυτός ο ατιμωτικός θάνατος μου είναι ξένος."
Ο Ιησούς στράφηκε προς αυτόν που γράφει, και είπε: "Βαρνάβα, κοίταξε με όλα τα μέσα να γράψεις το ευαγγέλιο μου σχετικά με όλα όσα έχουν συμβεί κατά τό διάστημα που κατοικώ στον κόσμο. Και να γράψεις με παρόμοιο τρόπο γι’ αυτό που συνέβη στον Ιούδα, ώστε οι πιστοί να μην εξαπατηθούν, και ο καθένας να μπορεί να πιστέψει την αλήθεια. "
Αναχρονισμοί
Ορισμένοι αναγνώστες έχουν σημειώσει ότι το «Ευαγγέλιο του Βαρνάβα» περιέχει μια σειρά από εμφανείς αναχρονισμούς και ιστορικές ανακρίβειες
Ισλαμική προοπτική
Ορισμένες μουσουλμανικές θρησκευτικές οργανώσεις αναφέρουν αυτό το έργο για να στηρίξουν την άποψη του Ισλάμ για τον Ιησού. Ιδίως, τον 19ο αιώνα οι μουσουλμάνοι θρησκευτικοί στοχαστές Rashid Rida στην Αίγυπτο και Sayyid Abul Ala Maududi στο Πακιστάν το αποδέχτηκαν και το συνέστησαν (αν και ο τελευταίος απέρριψε την ειδική ονομασία του Μωάμεθ ως πιθανή παρεμβολή) ((Fact | date = Μάη 2008)). Επιπλέον, το Ευαγγέλιο του Βαρνάβα συνήθως χρησιμοποιείται στην πράξη από μουσουλμάνους συζητητές ειδικευμένους στην πολεμική (controversialists) ως αντιστάθμισμα στη χρήση του κανονικού Ευαγγελίου από χριστιανούς ιεραποστόλους.
Η δεδομένη μουσουλμανική διδασκαλία υποστηρίζει ότι το «Ιντζίλ», το προφητικό Ευαγγέλιο που παραδόθηκε μέσω του προφήτη «Ισά» (Ιησούς από τη Ναζαρέτ), έχει παραχαραχθεί και διαστρεβλωθεί ανεπανόρθωτα στην πορεία της μετάδοσής του από τους χριστιανούς, και ότι, συνεπώς, δεν μπορεί να γίνει δεκτό ότι οποιοδήποτε κείμενο της χριστιανικής παράδοσης (συμπεριλαμβανομένων των τεσσάρων κανονικών ευαγγελίων της χριστιανικής Καινής Διαθήκης) αντιπροσωπεύει πραγματικά τη διδασκαλία του Ιησού. Δεδομένου ότι από την ορθόδοξη ισλαμική προοπτική, το "Ευαγγέλιο του Βαρνάβα" είναι σαφώς ένα χριστιανικό έργο, όπως αποδεικνύεται από πολλά σημεία όπου διαφέρει με το Κοράνι, αναμένεται ότι και αυτό έχει υποστεί παραχάραξη και στρέβλωση. Κατά συνέπεια, κανείς ορθόδοξος μουσουλμάνος συγγραφέας δεν αποδέχεται το "Ευαγγέλιο του Βαρνάβα" ως διαβίβαση του «αυθεντικού Ευαγγελίου», και λίγοι αρνούνται ότι το γνωστό ιταλικό κείμενο περιέχει σημαντικά στοιχεία μεταγενέστερης πλαστογραφίας. Ωστόσο, οι μουσουλμάνοι συγγραφείς χαιρετίζουν εκείνα τα στοιχεία του "Ευαγγελίου του Βαρνάβα" που είναι σύμφωνα με τις δεδομένες διδασκαλίες του Κορανίου, όπως την άρνηση του Ιησού ότι είναι Υιός του Θεού και την προφητική πρόβλεψη από τον Ιησού του επόμενου αγγελιοφόρου του Θεού. Και, κατά συνέπεια, πολλοί μουσουλμάνοι έχουν την τάση να θεωρούν ότι αυτά τα συγκεκριμένα στοιχεία εκπροσωπούν την επιβίωση αρχικών διδασκαλιών του Ιησού που είναι πολύ πιο συμβατές με το Ισλάμ.
Περαιτέρω ανάγνωση
Το πλήρες κείμενο στην ιταλική γλώσσα έχει μεταγραφεί σε αγγλική μετάφραση και εισαγωγή: Ragg, L και L -Το Ευαγγέλιο του Βαρνάβα. (Clarendon Press, Οξφόρδη, Αγγλία, 1907).
Μια δεύτερη ιταλική έκδοση – σε παράλληλα στήλες με ένα εκσυγχρονισμένο κείμενο: Eugenio Giustolisi και Giuseppe Rizzardi,''Il vangelo di Barnaba. Un vangelo per i musulmani;''(Milano: Istituto Propaganda libraria, 1991).
Το πλήρες κείμενο του ιταλικού χειρογράφου έχει δημοσιευθεί σε φωτογραφική ανατύπωση, με μια γαλλική μετάφραση και εκτενή σχολιασμό και εργαλεία κειμένου: Cirillo Λ. & Μ. FremauxÉvangile de Barnabé: Recherches sur la σύνθεση et l'origine, Παρίσι, 1977, 598p
Το κείμενο του ισπανικού χειρογράφου έχει δημοσιευθεί με εκτενή σχολιασμό: Bernabe Pons LFEl Evangelio de San Bernabe; Un Evangelio islamico espanol, Universidad de Alicante, 1995, 260p
Ισλαμικές θεωρήσεις
Κατηγορία:Απόκρυφα κείμενα της Καινής Διαθήκης
Στέφανος Δραγούμης
Ο Στέφανος Δραγούμης (Αθήνα, 1842 - Αθήνα, 17 Σεπτεμβρίου 1923) ήταν Έλληνας νομικός και πολιτικός που διετέλεσε πρωθυπουργός της Ελλάδας το 1910. Αποτέλεσε επίσης έναν από τους κύριους οργανωτές του Μακεδονικού Αγώνα, μαζί με τον γιο του, Ίωνα Δραγούμη και τον γαμπρό του Παύλο Μελά.
Βιογραφία
Γεννήθηκε στην Αθήνα και ήταν γιος του Νικολάου Δραγούμη, πολιτικού και συγγραφέα. Καταγόταν από οικογένεια μακεδονικής καταγωγής (από το Βογατσικό Καστοριάς) και ήταν εγγονός του Μάρκου Δραγούμη. Σπούδασε νομικά στο Παρίσι και ακολούθησε σταδιοδρομία στο δικαστικό σώμα, από το οποίο όμως παραιτήθηκε το 1875, όταν και διορίστηκε γενικός γραμματέας του υπουργείου Δικαιοσύνης.
Λίγα χρόνια αργότερα, στις εκλογές του 1879, εξελέγη για πρώτη φορά βουλευτής Μεγαρίδος και επανεξελέγη, στην ίδια περιφέρεια ή σε αυτή της Αττικής, στις εκλογές του 1881, του 1885, του 1887, του 1890, του 1892, του 1899, του 1905, του 1906, του Αυγούστου του 1910, του Νοεμβρίου του 1910, του Δεκεμβρίου του 1915 και του 1920. Κατά τη διάρκεια της πολιτικής του σταδιοδρομίας πολιτεύθηκε είτε ως ανεξάρτητος είτε με τον Χαρίλαο Τρικούπη ενώ τα τελευταία χρόνια της ζωής του συντάχθηκε με την αντιβενιζελική παράταξη. Υπήρξε ιδρυτικό μέλος της λεγόμενης «Ομάδας των Ιαπώνων», ομάδα που την περίοδο 1906 - 1908 διακρίθηκε για την μαχητικότητα της και η οποία αποτελείτο από τους Δημήτριο Γούναρη, Πέτρο Πρωτοπαπαδάκη, Ανδρέα Παναγιωτόπουλο, Απόστολο Αλεξανδρή και Εμμανουήλ Ρέπουλη. Υπήρξε επίσης ένας από τους κύριους οργανωτές του Μακεδονικού Αγώνα, μαζί με τον γιο του, Ίωνα Δραγούμη και τον γαμπρό του Παύλο Μελά.
Μετά το κίνημα του Στρατιωτικού Συνδέσμου στο Γουδί το 1909, ο Δραγούμης σχημάτισε κυβέρνηση από τον Ιανουάριο μέχρι τον Οκτώβριο του 1910, οπότε και διεξήγαγε εκλογές για τον σχηματισμό Εθνοσυνέλευσης. Διετέλεσε υπουργός Εξωτερικών στις κυβερνήσεις Χαρίλαου Τρικούπη (1886 και 1892) για τις περιόδους 1886 - 1890 και 1892 - 1893 αντίστοιχα, υπουργός Εσωτερικών στην κυβέρνηση Χαριλάου Τρικούπη (1888 - 1890) καθώς και υπουργός Οικονομικών στις κυβερνήσεις Αλέξανδρου Ζαΐμη (1915) και Στέφανου Σκουλούδη (1915). Χρημάτισε επίσης γενικός διοικητής Κρήτης (1912) και στη συνέχεια γενικός διοικητής Μακεδονίας (1913).
Έγραψε πολλές πολιτικές, φιλολογικές και αρχαιολογικές μελέτες, που δημοσίευσε σε ελληνικά και ξένα περιοδικά, σημαντικότερες των οποίων είναι: «Μακεδονική κρίσις», «Η χώρα και το νόμισμα», «Το χρονικόν του Μορέως», «Οι ξένοι δανεισταί» και άλλες.
Απεβίωσε στην Αθήνα. Ήταν παντρεμένος με την Ελισάβετ Κοντογιαννάκη και είχαν αποκτήσει αρκετά παιδιά μεταξύ των οποίων τον Ίωνα, πολιτικό και διαννοούμενο, τον Φίλιππο, βουλευτή και υπουργό, τον Νικόλαο, ζωγράφο, τον Αλέξανδρο, αρχιτέκτονα, και την Ναταλία, σύζυγο του Παύλου Μελά.
Προκριματικά Ευρωπαϊκού Πρωταθλήματος Ποδοσφαίρου 2016
Η κλήρωση πραγματοποιήθηκε στο Palais des Congrès Acropolis στη Νίκαια στις 23 Φεβρουαρίου του 2014. Η διασπορά των ομάδων έγινε σύμφωνα με τους συντελεστές βαθμολογίας της UEFA για τις εθνικές ομάδες, η οποία ανακοινώθηκε μαζί με τη διαδικασία της κλήρωσης και το τελικό αγωνιστικό πρόγραμμα της διοργάνωσης, μετά τη συνεδρίαση της Εκτελεστικής Επιτροπής στις 23-24 Ιανουαρίου στη Νιόν.
Προκριθείσες ομάδες
<section begin="προκριθείσες ομάδες" />
Πρόγραμμα
Αυτή είναι η πρώτη διοργάνωση προκριματικής φάσης, κατά την οποία η ΟΥΕΦΑ ανακοίνωσε κεντρικά δικαιώματα διαπραγματεύσεων για τα προκριματικά του Ευρωπαϊκού Πρωταθλήματος της ΟΥΕΦΑ και του Παγκoσμίου Κυπέλλου της ΦΙΦΑ για το 2018. Η ΟΥΕΦΑ έχει προτείνει την έννοια «Εβδομάδα Ποδοσφαίρου» για τον προγραμματισμό των προκριματικών αγώνων:
Σε αντίθεση με τις προηγούμενες προκριματικές φάσεις, όπου οι αγωνιστικές των ομίλων προσδιορίζονταν έπειτα από διαπραγματεύσεις μεταξύ των εθνικών ομοσπονδιών, η ΟΥΕΦΑ αποφάσισε η ίδια για τη λίστα των αγώνων της κάθε ομάδας, που παρουσιάστηκε την ημέρα της κλήρωσης.
Όμιλος ΣΤ
Θεωρητικά, η Ελλάδα αποτελούσε το απόλυτο φαβορί του ομίλου, με την Ουγγαρία και τη Ρουμανία να ακολουθούν σε δυναμικότητα. Η Ελλάδα, μετά την επιτυχή πορεία της στο Μουντιάλ 2014, στα γήπεδα της Βραζιλίας και όντας το φαβορί του ομίλου, απογοήτευσε καθώς όχι μόνο δεν προκρίθηκε στο Ευρωπαϊκό, αλλά πήρε και την τελευταία θέση του ομίλου, πίσω από τις Νήσους Φερόες, έχοντας πετύχει μόνο μία νίκη (4-3 επί της Ουγγαρίας). Τα παιχνίδια μεταξύ της Ρουμανίας και της Ουγγαρίας, στιγματίστηκαν από αδιανόητα επεισόδια μεταξύ των οπαδών, λόγω της κόντρας μεταξύ των δυο χωρών για την Τρανσυλβανία, με αποδοκιμασίες κατά τη διάρκεια ανάκρουσης των Εθνικών Ύμνων των δύο χωρών. Ευχάριστη έκπληξη του ομίλου, η Βόρεια Ιρλανδία, η οποία πήρε την πρόκριση ως πρώτη του ομίλου, για πρώτη φορά σε τελικά Ευρωπαϊκού πρωταθλήματος. Ακολούθησε η Ρουμανία και τρίτη η Ουγγαρία.
Κατάταξη τρίτων ομάδων
Οι ομάδες κάθε ομίλου που τερμάτισαν τρίτες εκτός από την καλύτερη αυτών, την Τουρκία, που προκρίθηκε απευθείας στα τελικά, συμμετέχουν σε αγώνες μπαράζ διεκδικώντας την πρόκριση στα τελικά της διοργάνωσης.
Μπαράζ
Η κλήρωση για τα μπαράζ (play-offs) πραγματοποιήθηκε στις 18 Οκτωβρίου του 2015, 11:20 CEST, στην έδρα της UEFA, τη Νιόν. Οι ομάδες χωρίστηκαν σε δύο γκρουπ δυναμικότητας με βάση τη βαθμολογία της UEFA.
Ο διαχωρισμός ήταν ως ακολούθως:
Αγώνες
Οι πρώτοι αγώνες θα διεξαχθούν στις 12–14 Νοεμβρίου, ενώ οι επαναληπτικοί στις 15–17 Νοεμβρίου του 2015.
Εξωτερικοί σύνδεσμοι
Κατηγορία:Ευρωπαϊκό Πρωτάθλημα Ποδοσφαίρου 2016
Νευρικό σύστημα
Το νευρικό σύστημα αποτελεί το σύστημα που ρυθμίζει και ελέγχει την λειτουργία όλων των οργάνων του ανθρωπίνου σώματος, καθώς επίσης και την μεταξύ τους αρμονική συνεργασία. Αποτελεί επίσης την έδρα των ψυχικών λειτουργιών και επιπλέον μέσω των αισθητήριων οργάνων (μάτι, αυτί, δέρμα, γλώσσα, μύτη) συμβάλλει στην αντίληψη του περιβάλλοντος από τον άνθρωπο.
Οι πληροφορίες για τις μεταβολές αυτές συλλέγονται από τους υποδοχείς και μεταβιβάζονται στο κεντρικό νευρικό σύστημα.
Τα όργανα του νευρικού συστήματος είναι ο εγκέφαλος και ο νωτιαίος μυελός, που αποτελούν το Κεντρικό Νευρικό Σύστημα και τα νεύρα, που αποτελούν το περιφερικό νευρικό σύστημα.
Εξέλιξη
Στους μονοκύτταρους οργανισμούς (Πρωτόζωα) η υποδοχή των ερεθισμάτων από το εξωτερικό περιβάλλον, η μεταβίβασή τους και η απάντηση σε αυτά γίνεται μέσω του κυτταροπλάσματος. Στους πολυκύτταρους οργανισμούς εξελίχτηκαν εξειδικευμένα κύτταρα, τα νευρικά, για την επιτέλεση αυτών των διαδικασιών. Τα νευρικά κύτταρα, ανάλογα με την πολυπλοκότητα του οργανισμού, διατάσσονται κατάλληλα σχηματίζοντας ένα ενιαίο λειτουργικό σύστημα, το νευρικό, η τελειότερη μορφή του οποίου απαντάται στα Θηλαστικά και, ιδίως, στον Άνθρωπο. Τα πρώτα ίχνη νευρικού συστήματος εμφανίζονται στα κοιλεντερωτά στα οποία τα νευρικά κύτταρα οργανώνονται με τέτοιον τρόπο ώστε τα διάφορα εξωτερικά ερεθίσματα να καθορίζουν τις κινήσεις των μυών τους. Η πρώτη ένδειξη ύπαρξης κεντρικού νευρικού συστήματος εμφανίζεται στους Σκώληκες, στους οποίους υπάρχει ένα ζεύγος ομάδων από οργανωμένα νευρικά κύτταρα που συντονίζουν τη λειτουργία των υπολοίπων. Τα Σπονδυλωτά διαθέτουν κεντρικό νευρικό σύστημα με την μορφή του νωτιαίου μυελού, το κεφαλικό άκρο του οποίου εξελίχθηκε στα ανώτερα σπονδυλωτά σε εγκέφαλο, καθιστώντας έτσι το νευρικό σύστημα ικανό για πολυπλοκότερες λειτουργίες όπως τις ψυχικές και πνευματικές.
Υποδιαίρεση
Με βάση την εξελικτική του πορεία το νευρικό σύστημα διακρίνεται σε :
Η σειρά αυτή πολύ πιθανόν απεικονίζει τη σειρά εμφάνισης στον εξελικτικό χρόνο.
Το ανθρώπινο νευρικό σύστημα διαιρείται σε δύο μεγάλα τμήματα, το καθένα από τα οποία διαιρείται σε επιμέρους τμήματα: 1. Κεντρικό Νευρικό Σύστημα και 2. Περιφερικό Νευρικό Σύστημα
1. Κεντρικό Νευρικό Σύστημα
Αποτελείται από τον εγκέφαλο και τον νωτιαίο μυελό, οι οποίοι προστατεύονται από το κρανίο και τη σπονδυλική στήλη αντίστοιχα και αποτελούν τα κύρια κέντρα όπου γίνεται η διαπλοκή, η συσχέτιση και η ολοκλήρωση των νευρικών πληροφοριών.
Ανατομία Εγκεφάλου.
Ο τελικός εγκέφαλος αποτελείται από τα δύο ημισφαίρια τα οποία χωρίζονται με την επιμήκη σχισμή του εγκεφάλου και από την παρεγκεφαλίδα με την εγκάρσια σχισμή.
Τα ημισφαίρια συνδέονται μεταξύ τους με συνδέσμους και σχηματίζουν στο εσωτερικό τους μια κοιλότητα που ονομάζεται πλάγια κοιλία. Σε κάθε ημισφαίριο διακρίνουμε τρεις επιφάνειες: την έξω, την έσω, και την κάτω. Επίσης και τρία χείλη, τα άνω, τα έξω και τα έσω. Ακόμη, τρεις πόλους, που είναι ο μετωπιαίος, ο ινιακός και ο κροταφικός. Ο ρινικός εγκέφαλος αποτελείται από μια κεντρική μοίρα που φέρεται γύρω από το μεσολόβιο και μια περιφερική. Η κεντρική μοίρα σχηματίζει δύο ομόκεντρες έλικες γύρω από το μεσολόβιο εκ των οποίων η έξω ονομάζεται ψαλιδωτή ενώ η έσω έχει ιδιαίτερα ατροφήσει στον άνθρωπο και βρίσκεται διασπασμένη σε πολλές μικρές έλικες.
2. Περιφερικό Νευρικό Σύστημα
Το Περιφερικό Νευρικό Σύστημα υποδιαιρείται περαιτέρω σε:
Τα κύτταρα του νευρικού συστήματος
Ο άξονας του νευρώνα συνήθως περιέχει μία χαρακτηριστική ουσία, την μυελίνη, η οποία καθορίζει και την αγωγιμότητά του. Η μυελίνη παίζει ρόλο μονωτή αποτρέποντας την διαρροή ιόντων στην μεμβράνη του άξονα. Υπάρχουν και σημεία που ο νευροάξονας εμφανίζεται γυμνός και αυτά ονομάζονται κόμβοι Ρανβιέ. Οι νευρώνες κατηγοριοποιούνται ανάλογα με τον αριθμό των αποφυάδων τους και ανάλογα με την λειτουργία τους. Έτσι διακρίνονται σε μονοπολικούς, πολυπολικούς, αισθητικούς, κινητικούς, συνδετικούς.
Οι νευρώνες είναι η βάση των αισθητηρίων των οργανισμών. Τα αισθητήρια διαμορφώνουν την αντίληψη ενός οργανισμού για το περιβάλλον του. Οι εξειδικευμένοι νευρώνες που ανιχνεύουν ερεθίσματα από το εξωτερικό περιβάλλον ονομάζονται αισθητικοί υποδοχείς. Χαρακτηριστικό των αισθητικών υποδοχέων είναι ότι είναι ευαίσθητοι μόνο σε συγκεκριμένη κατηγορία ενέργειας και ανερέθιστοι σε άλλες μορφές.
Εξωτερικοί σύνδεσμοι
Κατηγορία:Νευροβιολογία
NGC 2535
Ο NGC 2535 είναι σπειροειδής γαλαξίας στον αστερισμό Καρκίνος ο οποίος αλληλεπιδρά βαρυτικά με τον NGC 2536. Τα δύο ουράνια σώματα αναφέρονται στον Άτλαντα των περίεργων γαλαξιών.
Εξωτερικοί σύνδεσμοι
2535 Κατηγορία:Σπειροειδείς γαλαξίες Κατηγορία:Καρκίνος (αστερισμός) Κατηγορία:Γαλαξίες Arp Κατηγορία:Ιδιόμορφοι γαλαξίες
Βινεγκρέτ (σαλάτα)
Το βινεγκρέτ (винегрет) ή Ρωσικό βινεγκρέτ είναι μια σαλάτα της Ρωσικής κουζίνας η οποία αποτελεί δημοφιλές πιάτο στη Ρωσία και άλλα μετασοβιετικά κράτη. Περιλαμβάνει μαγειρεμένα λαχανικά σε κύβους (κόκκινα παντζάρια, πατάτες, καρότα), κομμένα κρεμμύδια, καθώς και λάχανο τουρσί ή / και αλατισμένα τουρσιά. Άλλα συστατικά που μπορούν να προστεθούν είναι τα πράσινα μπιζέλια ή τα φασόλια. Η ονομασία της σαλάτας προέρχεται από το βινεγκρέτ, το οποίο χρησιμοποιείται και ως σάλτσα. Ωστόσο, παρά το όνομα, το ξύδι συχνά παραλείπεται στη σύγχρονη σαλάτα βινεγκρέτ και χρησιμοποιείται μόνο ηλιέλαιο ή άλλο φυτικό έλαιο. Μερικοί μάγειρες προσθέτουν άλμη από τα αγγουράκια ή λάχανο τουρσί.
Μαζί με ρωσική σαλάτα και τη ρέγγα με σάλτσα, το βινεγκρέτ σερβίρεται ως ζακούσκι στα εορταστικά τραπέζια των ρωσόφωνων.
Παρά τη μεγάλη δημοτικότητα στη Ρωσία και την Ουκρανία, οι βασικές συνταγές για μικτές σαλάτες υιοθετήθηκαν από τις δυτικοευρωπαϊκές κουζίνες ήδη από τον 19ο αιώνα. Αρχικά, ο όρος βινεγκρέτ αναφερόταν σε οποιοδήποτε μείγμα μαγειρεμένων λαχανικών σε κύβους ντυμένο με ξύδι. Αργότερα η έννοια μεταβλήθηκε σε οποιαδήποτε μικτή σαλάτα με παντζάρια. Τα σύγχρονα ρωσικά και ουκρανικά βιβλία μαγειρικής εξακολουθούν να αναφέρουν τη δυνατότητα προσθήκης μανιταριών, κρέατος ή ψαριών, αλλά αυτό είναι σπάνιο.
Σε όλη την Βόρεια Ευρώπη υπάρχουν παρόμοιες σαλάτες με παντζάρια. Παραδείγματα είναι η σαλάτα με ρέγκα και η σαλάτα με παντζάρια στη Βόρεια Γερμανική και σκανδιναβική κουζίνα καθώς και το ροσόλι σε Φινλανδική κουζίνα, με το όνομα του τελευταίου να προέρχεται από τη λέξη ρασόλ (рассол), τη ρωσική λέξη για άλμη.
Παραπομπές
Κατηγορία:Σοβιετική κουζίνα Κατηγορία:Ουκρανική κουζίνα Κατηγορία:Ρωσική κουζίνα Κατηγορία:Σαλάτες Κατηγορία:Σελίδες με μη επιθεωρημένες μεταφράσεις
Υδραζίνη
Η υδραζίνη (αγγλικά hydrazine)  είναι  ανόργανη χημική ένωση, που περιέχει άζωτο και υδρογόνο, με μοριακό τύπο N2H4, αλλά χρησιμοποιείται και ο ημισυντακτικός τύπος '''NH2NH2. '''Η χημικά καθαρή υδραζίνη στις «κανονικές συνθήκες περιβάλλοντος», δηλαδή σε θερμοκρασία 25°C και υπό πίεση 1 atm, είναι πολύ εύφλεκτο υγρό με οσμή που μοιάζει μ΄ αυτήν της αμμωνίας. Η υδραζίνη είναι πολύ τοξική και επικίνδυνα ασταθής, αλλά σταθεροποιείται (αρκετά) αν βρίσκεται σε διάλυμα. Το 2002, η ετήσια παγκόσμια παραγωγή υδραζίνης ήταν 260.000 τόνοι. Η υδραζίνη χρησιμοποιείται κυρίως ως αφριστικό μέσο σε πολυμερείς αφρούς, αλλά σημαντικές εφαρμογές της επίσης περιλαμβάνουν τη χρήση της ως πρόδρομης ένωσης για καταλύτες πολυμερισμού και φαρμακευτικά προϊόντα. Επιπλέον, η υδραζίνη χρησιμοποποιήθηκε σε διάφορα προωθητικά πυραύλων, όπως και για την παραγωγή αερίων που χρησιμοποιούνται σε αερόσακους. Ακόμη, η υδραζίνη χρησιμοποιήθηκε τόσο σε πυρηνικές όσο και σε συμβατικές ηλεκτροπαραγωγούς μονάδες, στους κύκλους ατμού τους, ως συλλέκτης οξυγόνου, για να ελέγχεται η συγκέντρωση (του οξυγόνου) και να μειώνεται έτσι η διάβρωση των σωληνώσεων (από σκούριασμα).
«Θυγατρικές» υδραζίνες
Η ονομασία «υδραζίνη», εκτός από τη «μητρική» ένωση, επεκτείνεται και σε μια ολόκληρη σειρά ανόργανων και οργανικών «θυγατρικών» ενώσεων ή παραγώγων της, με γενικό τύπο N2R4, όπου κάθε R, όχι απαραίτητα ίδιο, μπορεί να είναι υδρογόνα, αλογόνα, ή διάφορες μονοσθενείς ανόργανες ή οργανικές ομάδες. Επίσης, κάθε δύο (R) μπορεί να θεωρηθεί ότι αντικαθιστούν δισθενείς ομάδες, σχηματίζοντας έτσι, ίσως, ετεροκυκλικές υδραζίνες.
Δομή
Το μόριο της υδραζίνης μπορεί να θεωρηθεί ότι παράγεται με συνένωση δύο (2) μορίων αμμωνίας, αφού πρώτα αφαιρεθεί από ένα άτομο υδρογόνου ανά μόριο. Κάθε μία από τις δύο (2 )υπομονάδες H2N-N έχει σχήμα τργωνικής πυραμίδας. Ο απλός δεσμός N-N είναι τύπου σ και σχετικά μακρύς (145 pm). Το συνολικό μόριο υιοθετεί ασύμμετρη διαμόρφωση. Το «εμπόδιο περιστροφής» του μορίου κατά τον άξονα N-N είναι διπλάσιο σε σύγκριση με το αντίστοιχο του αιθανίου. Αυτές οι δομικές ιδιότητες θυμίζουν εκείνες του υπεροξειδίου του υδρογόνου, όταν το τελευταίο βρίσκεται στην αέρια κατάσταση, που επίσης υιοθετεί «βιδωτή» αντίκλινη διαμόρφωση και επίσης παρουσιάζει (σχετικά) ισχυρό εμπόδιο μοριακής περιστροφής.
Η υδραζίνη σχηματίζει μια μονοϋδρική μορφή (N2H4•H2O) που είναι πυκνότερη (1.032 kg/m³) από την άνυδρη υδραζίνη.
Ιστορία
Η ονομασία «υδραζίνη» υιοθετήθηκε από τον Εμίλ Φίσερ (Emil Fischer) το 1875, όταν προσπαθούσε να παραγάγει οργανικές μονοϋποκατεστημένες υδραζίνες. Μέχρι το 1887, ο Τέοντορ Κούρτιους (Theodor Curtius) παρήγαγε θειική υδραζίνη [(N2H5)(HSO4)] επιδρώντας σε οργανικά διαζίδια με αραιό θειικό οξύ. Ωστόσο δεν μπόρεσε να λάβει χημικά καθαρή υδραζίνη, παρά τις αλλεπάλληλες προσπάθειές του. Χημικά καθαρή (άνυδρη) υδραζίνη (|N2H4|) παράχθηκε για πρώτη φορά από τον Ολλανδό χημικό Λομπρύ ντε Μπρουΐν (Lobry de Bruyn), το 1895.
Παραγωγή
Διαφορετικές παραγωγικές οδοί έχουν αναπτυχθεί κατά καιρούς. Το νευραλγικό βήμα της σύνθεσης αυτής είναι η δημιουργία απλού δεσμού N-N. Στη διεργασία Όλιν Ράσιγκ, οξειδωτικά με βάση το χλώριο οξειδώνουν αμμωνία, χωρίς την παρουσία κετόνης. Στη μέθοδο του υπεροξειδίου, το υπεροξείδιο του υδρογόνου αναλαμβάνει την οξείδωση της αμμωνίας, παρουσία κετόνης. Αντί για το διπλό δεσμό C=N σε μια ιμίνη, η ουρία διαθέτει δυο (2) αμινομάδες συνδεμένες σε καρβονύλιο για οξείδωση.
Οξείδωση αμμωνίας από υποχλωριώδη, με ενδιάμεση παραγωγή χλωραμίνης
Η υδραζίνη παράχθηκε με τη διεργασία Όλιν Ράσιγκ (Olin Raschig process) από υποχλωριώδες νάτριο και αμμωνία, μια διεργασία που ανακοινώθηκε για πρώτη φορά το 1907. Σύμφωνα με τη μέθοδο αυτή, παράγεται ενδιάμεσα χλωραμίνη, που αντιδρά με την περίσσεια της αμμωνίας, σχηματίζοντας υδραζίνη, αλλά επίσης υδροχλώριο ως παραπροϊόν :
Οξείδωση αμμωνίας από υποχλωριώδη, με ενδιάμεση παραγωγή χλωραμίνης, παρουσία ακετόνης
Η διεργασία Κεταζίνης Μπάγιερ (Bayer Ketazine Process) ήταν πρόδομη μέθοδος της διεργασίας υπεροξειδίου. Εμπλέκει υποχλωριώδες νάτριο, ως οξειδωτικό, αντί του υπεροξειδίου του υδρογόνου. Όπως οι προηγούμενες μέθοδοι με υποχλωριώδη, αυτή η μέθοδος υποφέρει από το γεγονός ότι συμπαράγει ένα ισοδύναμο άλατος για κάθε παραγώμενο ισοδύναμο υδραζίνης.
Οξείδωση ουρίας από υποχλωριώδη
Μια άλλη μέθοδος παραγωγής περιλαμβάνει την επίδραση υποχλωριώδους νατρίου και υδροξειδίου του νατρίου σε ουρία :
Η μέθοδος συμπαράγει σημαντικά παραπροϊόντα και χρησιμοποιείται κυρίως στην Ασία.
Οξείδωση αμμωνίας από υπεροξείδιο του υδρογόνου
Η υδραζίνη μπορεί να συνθεθεί από αμμωνία και υπεροξείδιο του υδρογόνου, με τη διεργασία υπεροξειδίου, που επωνομάζεται συχνά διεργασία Πεσινέ-Ουζίν-Κούλμανν (Pechiney-Ugine-Kuhlmann process), κύκλος Ατοφίνα-PCUK ή και διεργασία κεταζίνης. Η καθαρή στοιχειομετρική εξίσωση της διεργασίας είναι η ακόλουθη :
Κύκλος Ατοφίνα-PCUK
Στον κύκλο Ατοφίνα-PCUK (Atofina–PCUK cycle) η υδραζίνη παράγεται μετά από αρκετά στάδια από μια κετόνη, όπως η προπανόνη ή η βουανόνη, αμμωνία και υπεροξείδιο του υδρογόνου: Αρχικά η προπανόνη (ή η βουτανόνη) αντιδρά με την αμμωνία, δίνοντας 2-προπανιμίνη (ή 2-βουτανιμίνη, αντίστοιχα). Έπειτα, η 2-προπανιμίνη οξειδώνεται με υπεροξείδιο του υδρογόνου σε 3,3-διμεθυλοξαζιριδίνη, μια ετεροκυκλική ένωση, που περιέχει έναν τριμελή ετεροκυκλικό δακτύλιο με άνθρακα, άζωτο και οξυγόνο. Μετά, η 3,3-διμεθυλοξαζιριδίνη επιδράται με αμμωνία, παράγοντας 2-προπανυδραζόνη, μια ένωση με δύο (2) άτομα αζώτου στη σειρά. Με τη σειρά της, η 2-προπανυδραζόνη αντιδρά με ισομοριακή ποσότητα προπανόνης, δίνοντας ακετοναζίνη, που τελικά υδρολύεται παράγοντας υδραζίνη και προπανόνη. Αντίθετα με τη διεργασία Όλιν Ράσιγκ, η διεργασία αυτή δεν συμπαράγεται κανένα άλας : 3,3-διμεθυλοξαζιριδίνη 3,3-διμεθυλοξαζιριδίνη
Ιδιότητες
Η υδραζίνη, υπό κανονικές συνθήκες περιβάλλοντος, είναι υγρό άχρωμο, με λιπαρή υφή, και με οσμή αμμωνίας.
Η υδραζίνη έχει βασικές χημικές ιδιότητες, συγκρίσιμες με αυτές της αμμωνίας:
Οι τιμές των σχετικών σταθερών είναι Κb 1 = 1,3·10-6 και pKa 1 = 8,1. Για σύγκριση, οι αντίστοιχες τιμές της αμμωνίας είναι Kb = 1,78·10-5 και pKa = 9,25. Η υδραζίνη είναι δύσκολο να διπρωτονιωθεί :
Η δεύτερη σταθερά ισορροπίας είναι pKa 2 = -1,1. Η θερμότητα καύσης της υδραζίνης με οξυγόνο είναι 1,941·107 J/kg .Αναφλέγεται και καίγεται με σχεδόν αόρατη φλόγα. Είναι ουσία δηλητηριώδης, απορροφάται από το δέρμα και προκαλεί καρκίνο. Σε χημικά καθαρή μορφή και αν θερμανθεί εκρήγυται ακαριαία και αποσυντίθεται προς αμμωνία και άζωτο.
Εκρήγνυται αν έρθει σε επαφή με οξειδωτικα υλικά, γι' αυτό και διατίθεται στο εμπόριο κυρίως υπό μορφή αραιού διαλύματος.
Με την χρήση καταλύτη παράγει θερμά αέρια.
Εφαρμογές
thumb|120px|Υδραζίνη σε μπιτόνι που προορίζεται για καύσιμο του πυραύλου του διαστημοπλοίου [[Μέσεντζερ.]] Λόγω της υψηλής αντιδραστικότητας της χρησιμοποιείται ως πολύπλευρο καύσιμο σε πυραύλους. Χρησιμοποιείται επίσης στην παραγωγή ηλεκτρικού ρεύματος και στην παραγωγή ατμού υψηλής πίεσης.
Παραπομπές και σημειώσεις
Κατηγορία:Ασταθείς ενώσεις Κατηγορία:Μητρικές ενώσεις * Κατηγορία:Υδρίδια
Γιώργος Ρους
Ο Γιώργος Ρους, επίσης γνωστός ως Rous ,το πραγματικό του όνομα Γιώργος Γεωργιάδης, είναι Έλληνας τραγουδοποιός.
Βιογραφικό
Γεννήθηκε στον Πειραιά. Τον Οκτώβριο του 2009 κέρδισε στον πρώτο διαγωνισμό της μουσικής πλατφόρμας Jumping Fish με το τραγούδι «Εξαιρέσεις». Στις 14 Ιουνίου 2010 το τραγούδι ανακηρύχθηκε τραγούδι της χρονιάς, έχοντας ξεπεράσει τις 35.000 ραδιοφωνικές μεταδόσεις σε διάστημα μικρότερο του ενός έτους, δίνοντας του μία θέση ανάμεσα στους καλύτερους πρωτοεμφανιζόμενους καλλιτέχνες, του 2010 και παράλληλα το αντίστοιχο βραβείο Mad "Track of the Year" στα Mad Video Music Awards. Τον Μάρτιο του 2010 κυκλοφόρησε το ντεμπούτο άλμπουμ του από την Archangel Music στο οποίο εμπεριεχόταν το «Εξαιρέσεις» καθώς και το δεύτερο single «Μαριονέτες». Τον Φεβρουάριο του 2011 κυκλοφόρησε το single «Ιδιαίτερη Σχέση», ως τραγούδι τίτλων, για την ταινίας του Νίκου Ζαπατίνα Μιά φορά και ένα μωρό με πρωταγωνιστές τους Πέτρο Φιλιππίδη και Σάκη Μπουλά. Τον Ιούνιο του 2014 έγραψε μουσική σε στίχους του Νίκου Μωραΐτη για το τραγούδι «Ένα φιλί» που ερμηνεύει η Χάρις Αλεξίου, και που κυκλοφόρησε από τη Heaven. Το 2016 συμμετείχε ως συνθέτης και στιχουργός στο άλμπουμ του Γιάννη Κοτσιρα «Ψεύτης Καιρός», με το τραγούδι «Και θέλω εσένα». Τον Δεκέμβριο του ίδιου έτους κυκλοφόρησε το single Λουλούδι του δρόμου, και τον Μαρτιο του 2017 κυκλοφόρησε το δεύτερο του άλμπουμ με τίτλο Rous II.
Πηγές
Κατηγορία:Έλληνες άνδρες τραγουδιστές Κατηγορία:Έλληνες τραγουδοποιοί
Ιουλιανές Άλπεις
Οι Ιουλιανές Άλπεις (σλοβενικά: Julijske Alpe, ιταλικά: Alpi Giulie) είναι μια οροσειρά που ανήκει στις Νότιες Ασβεστολιθικές Άλπεις και εκτείνεται από τη βόρειοανατολική Ιταλία μέχρι τη Σλοβενία. Πήρε το όνομά της από τον Ιούλιο Καίσαρα, ο οποίος ίδρυσε την πόλη (municipium) Forum Iulii, στους πρόποδες της οροσειράς.
Οι Ιουλιανές Άλπεις καλύπτουν συνολικά μια έκταση 4.400 τ.μ., από την οποία τα 1.542 τ.μ. βρίσκονται στην Ιταλία, και βρίσκονται ανάμεσα στην κοιλάδα του ποταμού Σάβου και στην κοιλάδα Canale. Το ψηλότερο βουνό της οροσειράς είναι το όρος Τρίγκλαβ, με ύψος 2.864 μ., που βρίσκεται στη Σλοβενία ενώ το δεύτερο ψηλότερο βουνό είναι το Jôf di Montasio, που έχει ύψος 2.775 μ. και βρίσκεται στην Ιταλία.
Εξωτερικοί σύνδεσμοι
Κατηγορία:Άλπεις
Άγιος Όθων
Ο Άγιος Όθων (1062/63-1139) ήταν Γερμανός επίσκοπος και άγιος της Δυτικής Εκκλησία ς.
Βίος
Ο Άγιος Όθων υπήρξε καγκελάριος του Ερρίκου Δ' και στη συνέχεια τοποθετήθηκε από αυτόν επίσκοπος Βαμβέργης. Στη διάρκεια της θητείας του έκτισε ναούς και μοναστήρια. Διέδωσε τον Χριστιανισμό στην Πομερανία. Η μνήμη του εορτάζεται από την Δυτική Εκκλησία στις 30 Σεπτεμβρίου. thumb|Επιτύμβια λάρνακα του Αγίου Όθωνα.
Πηγές
Οθων Αγιος Κατηγορία:Επίσκοποι του 12ου αιώνα
Ρεματιά Ξάνθης
Η Ρεματιά είναι εγκαταλλειμένο ημιορεινό χωριό της Θράκης στην Περιφερειακή Ενότητα Ξάνθης σε υψόμετρο 300 μέτρα ,
Γεωγραφία - Ιστορία
Η Ρεματιά βρίσκεται προς τα ανατολικά όρια με την Περιφερειακή Ενότητα Ροδόπης, σε απόσταση 38 χλμ. ΒΑ. από την Ξάνθη και 23 χλμ. Α. από τη Σμίνθη (έδρα δήμου). Νότια περνάει ο χείμαρρος Κρεμμυδόρεμα ενώ από το χωριό το Ευρωπαϊκό μονοπάτι Ε6 (το τμήμα Κένταυρος - Σάτρες). Πολιτισμικά συμπεριλαμβάνεται στα Πομακοχώρια της Ξάνθης και τα σπίτια του, άλλα γκρεμισμένα και άλλα διατηρημένα, έχουν τα χαρακτηριστικά γνωρίσματα της παραδοσιακής αρχιτεκτονικής της περιοχής. Ως οικισμός αναφέρεται επίσημα το 1961 να απογράφεται στην τότε κοινότητα Σατρών. Σύμφωνα με το Σχέδιο Καλλικράτης υπάγεται στη δημοτική ενότητα Σατρών του Δήμου Μύκης και σύμφωνα με την απογραφή 2011 απογράφονται 4 κάτοικοι.
Παραπομπές
Κατηγορία:Χωριά του νομού Ξάνθης Κατηγορία:Δήμος Μύκης
Πεντανάλη
Η πεντανάλη ή βαλεραλδεΰδη (αγγλικά: pentanal) είναι οργανική χημική ένωση, που περιέχει άνθρακα, Οξυγόνο και Υδρογόνο, με μοριακό τύπο C5H10O, αν και συχνά γράφεται πιο αναλυτικά ως CH3CH2CH2CH2CHO ή και (συντομογραφικά) BuCHO. Είναι μια από τις αλδεΰδες. Χρησιμοποιήθηκε στην αρωματοποιία, στη χημεία ρητινών και από τη βιομηχανία ελαστικών.
Υδροφορμυλίωση
Η πεντανάλη μπορεί να παραχθεί με υδροφορμυλίωση 1-βουτένιου :
Με επίδραση βουτυλομαγνησιοαλογονίδιου σε φορμικό εστέρα
Με επίδραση βουτυλομαγνησιοαλογονίδιου σε φορμικό εστέρα :
Με μερική οξείδωση 1-πεντανόλης
Με μερική οξείδωση 1-πεντανόλης, με σχετικά ήπια οξειδωτικά μέσα, όπως το τριοξείδιο του χρωμίου :
Με έμμεση μερική αναγωγή πεντανικού οξέος
1. Αρχικά το βουτανικό οξύ μετατρέπεται σε πεντανοϋλοχλωρίδιο :
2. Το πεντανοϋλοχλωρίδιο ανάγεται καταλυτικά άμεσα προς πεντανάλη:
Με οζονόλυση 5-δεκένιου
Με οζονόλυση 5-δεκενίου παράγεται τελικά πεντανάλη :
Με επίδραση υπεριωδικού οξέος σε 5,6-δεκανοδιόλη
Με επίδραση υπεριωδικού οξέος σε 4,5-οκτανοδιόλη παράγεται βουτανάλη :
Χημικές ιδιότητες και παράγωγα
Όταν η πεντανάλη εκτίθεται στον ατμοσφαιρικό αέρα οξειδώνεται από το ατμοσφαιρικό οξυγόνο σε πεντανικό οξύ.
Ταυτομέρεια με 1-πεντεν-1-όλη
Η πεντανάλη βρίσκεται πάντα σε χημική ισορροπία με την ταυτομερή της 1-πεντεν-1-όλη. Μπορεί να καταλυθεί προς την επιθυμητή κατεύθυνση με παρουσία οξέων ή βάσεων :
Αναγωγή προς 1-πεντανόλη
Μπορεί να αναχθεί προς 1-πεντανόλη με τις ακόλουθες μεθόδους
1. Με λιθιοαργιλιοϋδρίδιο (LiAlH4):
2. Με καταλυτική υδρογόνωση:
Αναγωγή προς πεντάνιο
Μπορεί να αναχθεί προς πεντάνιο με την μεθόδο Wolff-Kishner
Οξείδωση προς πεντανικό οξύ
1. Με υπερμαγγανικό κάλιο:
3. Με οξυγόνο:
4. Με αντιδραστήριο Tollens (αμμωνιακό διάλυμα νιτρικού αργύρου):
Οξείδωση προς 2-οξοπεντανάλη
Μπορεί να οξειδωθεί προς 2-οξοπεντανάλη με χρήση διοξειδίου του σεληνίου
Προσθήκη ύδατος
Με προσθήκη ύδατος σε προπανάλη παράγεται, σε χημική ισορροπία, η μη απομονώσιμη ασταθής 1,1-πεντανοδιόλη :
Προσθήκη 1,2-αιθανοδιόλης
Με προσθήκη 1,2-αιθανοδιόλης παράγεται 2-βουτυλο-1,3-διοξολάνιο : 2-βουτυλο-1,3-διοξολάνιο
Προσθήκη 1,2-αιθανοδιθειόλης
Με προσθήκη 1,2-αιθανοδιθειόλης παράγεται 2-βουτυλο-1,3-διθειολάνιο : 2-βουτυλο-1,3-διθειολάνιο
2-βουτυλο-1,3-διθειολάνιο
Αντιδράσεις με αζωτούχες ενώσεις
Αντιδρά με αρκετά είδη αζωτούχων ενώσεων του γενικού τύπου NH2A, όπου το A μπορεί να είναι υδρογόνο, αλκύλιο, υδροξύλιο, αμινοξάδα και διάφορα άλλα. Με βάση το γενικό τύπο η γενική αντίδραση είναι η ακόλουθη :
1. Με αμμωνία παράγεται 1-πεντανιμίνη. Προκύπτει από την παραπάνω γενική με A = H:
2. Με πρωτοταγείς αμίνες (RNH2) παράγεται Ν-αλκυλο-1-πεντανιμίνη. Προκύπτει από την παραπάνω γενική με A = R:
3. Με υδροξυλαμίνη παράγεται 1-πεντανοξίμη. Προκύπτει από την παραπάνω γενική με A = OH:
4. Με υδραζίνη παράγεται αρχικά 1-πεντανυδραζόνη και με περίσσεια πεντανάλης διπεντυλιδεναζίνη. Προκύπτει από την παραπάνω γενική με A = NH2:
5. Με φαινυλυδραζίνη παράγεαι 1-πεντυλιδενο-2-φαινυλυδραζόνη. Προκύπτει από την παραπάνω γενική με A = NHPh::
6. Με υδραζινομεθαναμίδιο παράγεται (2-πεντυλιδενυδραζινο)μεθαναμίδιο. Προκύπτει από την παραπάνω γενική με A = NCONH2:
Συμπύκνωση με δευτεροταγείς αμίνες
Με επίδραση δευτεροταγούς αμίνης (RNHR') παράγεται αρχικά 1-(διαλκυλαμινο)-1-πεντανόλη, η οποία στη συνέχεια με αφυδάτωση μπορεί να δώσει Ν,Ν-διαλκυλο-1-πεντεν-1-αμίνη :
Αλδολική συμπύκνωση
Με επίδραση βάσης έχουμε τη λεγόμενη αλδολική συμπύκνωση, η οποία όταν γίνεται με τον εαυατό της, παράγεται αρχικά 2-βουτυλο-3-υδροξυεπτανάλη, η οποία στη συνέχεια με αφυδάτωση μπορεί να δώσει 2-βουτυλο-2-επτενάλη :
Επίδραση φωσφοροϋλιδίων
Με επίδραση φωσφοροϋλιδίων [Ph3P+C-(R)R'] έχουμε τη λεγόμενη αντίδραση Wittig, με την οποία παράγεται 1,1-διαλκυλεξένιο-1 :
Προσθήκη διαφόρων πυρηνόφιλων αντιδραστηρίων
Είναι δυνατή η προσθήκη διαφόρων πυρηνόφιλων αντιδραστηρίων στο διπλό δεσμό C=Ο που περιέχει η πεντανάλη. Π.χ.: :
1. Με προσθήκη υδροκυανίου παράγεται αρχικά 2-υδροξυεξανονιτρίλιο, από το οποίο με υδρόλυση μπορεί να παραχθεί 2-υδροξυεξανικό οξύ:
2. Με προσθήκη όξινου θειικού νατρίου παράγεται 1-υδροξυ-1-πεντανοσουλφονικό οξύ:
4. Με προσθήκη πενταχλωριούχου φωσφόρου παράγεται 1,1-διχλωροπεντάνιο:
Αλογόνωση
Με επίδραση αλογόνου (X2) έχουμε προσθήκη του στην ταυτομερή 1-πεντεν-1-όλη. Παράγεται αρχικά η ασταθής 1,2-διαλο-1-πεντανόλη που αφυδραλογονώνεται σχηματίζοντας τελικά 2-αλοπεντανάλη :
Επίδραση υδραζωτικού οξέος
Με επίδραση υδραζωτικού οξέος (αντίδραση Achmidt) παράγεται πεντανονιτρίλιο και βουτυλαμινομεθανάλη :
Φωτοχημική προσθήκη σε αλκένια
Με επίδραση πεντανάλης σε αιθένιο σχηματίζεται φωτοχημικά 2-βουτυλοξετάνιο (Αντίδραση Paterno–Büchi) : 2-βουτυλοξετάνιο
Επίδραση καρβενίων
Παρεμβολή καρβενίων, π.χ. με μεθυλενίου παράγονται εξανάλη, 2-μεθυλοπεντανάλη, 3-μεθυλοπεντανάλη, 4-μεθυλοπεντανάλη, 2-εξανόνη και βουτυλοξιράνιο : βουτυλοξιράνιο
Πηγές
Κατηγορία:Αλκανάλες Κατηγορία:C5
Φλωμάρια
Τα φλωμάρια χρησιμοποιούνται και σε μια παραδοσιακή συνταγή του νησιού, τον κόκορα με φλωμάρια. Στη Θάσο τα συναντάμε ως φλιμάρια.
Παραπομπές
Κατηγορία:Ελληνική κουζίνα Κατηγορία:Λήμνος
Μπερνάρ Λυό
Ο Μπερνάρ Φερντινάν Λυό (Bernard Lyot, Παρίσι, 27 Φεβρουαρίου 1897 — Κάιρο, 2 Απριλίου 1952) ήταν Γάλλος αστρονόμος.
Γεννήθηκε στο Παρίσι. Από νεαρή ηλικία ενδιαφέρθηκε για την αστρονομία αφού απέκτησε το 1912 ένα μικρό τηλεσκόπιο.
Σπούδασε μηχανολογία, φυσική και χημεία στο Πανεπιστήμιο του Παρισιού από όπου και αποφοίτησε. Το διάστημα από το 1918 ως το 1929 εργάστηκε σαν βοηθός στην Πολυτεχνική Σχολή (École Polytechnique) ενώ από το 1920 ως το θάνατό του εργάστηκε σαν αστρονόμος στο Αστεροσκοπείο της Μεντόν (Meudon) στο Παρίσι.
To 1943 έγινε ο νεότερος ακαδημαϊκός στην Ακαδημία των Παρισίων. Δύο χρόνια αγότερα, το 1945, εκλέχτηκε πρόεδρος της Γαλλικής Αστρονομικής Εταιρίας Ανακηρύχθηκε ακόμη μέλος της Αστρονομικής Εταιρίας του Εδιμβούργου καθώς και της Βρετανικής Αστρονομικής Εταιρίας. Τέλος του απονεμήθηκε το Χρυσό Μετάλλιο του Φραγκλίνου.
Έργο
Ο Λυό ασχολήθηκε με τη φασματοσκοπική έρευνα του Ήλιου και ειδικά με το Ηλιακό στέμμα και των προεξοχών της χρωμόσφαιρας του Ήλιου. Το 1930 εφεύρε όργανο που επέτρεπε τη παρατήρηση του στέμματος του Ηλίου που μέχρι τότε παρατηρούνταν μόνο κατά τις ολικές εκλείψεις. Το όργανο αυτό, που λέγεται στεμματογράφος, συντέλεσε τα μέγιστα στην μελέτη της ηλιακής ατμόσφαιρας. Το 1945 εφεύρε άλλο όργανο τον μονοχρωματικό ηθμό που επιτρέπει τη μελέτη της ηλιακής ατμόσφαιρας χωρίς τη χρησιμοποίηση φασματοηλιοσκοπίων έναντι των οποίων ο ηθμός είναι κατά πολύ φθηνότερος αλλά και εύχρηστος.
Εργάστηκε στο Αστεροσκοπείο του Πικ ντι Μιντί (Pic du Midi) στα Πυρηναία, όπου επέκτεινε τις έρευνές του στους πλανήτες. Ο Λυό ανακάλυψε τις ανεμοθύελλες του Άρη.
Έγραψε τις ακόλουθες μελέτες:
Το 1952 μετέβη στο Χαρτούμ προκειμένου να παρατηρήσει την ολική έκλειψη του Ηλίου στις 25 Φεβρουαρίου 1952, ηγούμενος της γαλλικής αστρονομικής αποστολής. Υπέστη όμως καρδιακή προσβολή και πέθανε στο Κάιρο στις 2 Απριλίου.
Προς τιμή του έχουν ονομαστεί ένας κρατήρας στη Σελήνη, ένας κρατήρας στον Άρη και ο αστεροειδής 2452 Λυό.
Παραπομπές
Κατηγορία:Γάλλοι αστρονόμοι Κατηγορία:Αστρονόμοι του 20ού αιώνα
Επινιανά Ευρυτανίας
Τα Επινιανά (ή Πιγκιανά στην τοπική διάλεκτο) είναι ορεινό χωριό της Στερεάς Ελλάδας στην Περιφερειακή Ενότητα Ευρυτανίας.
Γεωγραφία - Ιστορία
Είναι χτισμένα σε υψόμετρο 1.050 μέτρων στις πλαγιές της Φτέρης της οροσειράς των Αγράφων. Τα Επινιανά ανήκουν στον καλλικρατικό δήμο Αγράφων και απέχουν 71 χλμ. από το Καρπενήσι. Στα Επινιανά ανήκουν και τρεις μικρότεροι οικισμοί: Φτέρη ή Πτέρη (υψόμετρο 950), Ανηφόρα (παλιά ονομασία Τσίρτια, υψόμετρο 840) και Ασπρόρεμα (υψόμετρο 1070 μ.).
Απέναντι και ανατολικά από το χωριό, βρίσκεται το μοναστήρι της Παναγίας της Στάνας (Ιερά Μονή Γενεσίου της Θεοτόκου), η οποία τιμάται από τους κατοίκους των Αγράφων στις 7 Σεπτεμβρίου. Από το 1991 έχει χαρακτηριστεί ως ιστορικό διατηρητέο μνημείο "ως δείγμα της αρχιτεκτονικής και ζωγραφικής τέχνης στην περιοχή αυτή κατά τα τέλη του 18ου αιώνος και αρχές 19ου αι.".
Κατά την Απογραφή του 2011 το χωριό είχε 151 κατοίκους. Η διακύμανση του πληθυσμού του χωριού είναι η εξής:
Διατελέσαντες πρόεδροι της Κοινότητας Επινιανών
...
Πρόεδροι Τοπικής Κοινότητας (από το 2019 Κοινότητας) Επινιανών
...
Εξωτερικοί σύνδεσμοι
κατηγορία:χωριά του νομού Ευρυτανίας Κατηγορία:Δήμος Αγράφων
Έλενα Χριστοδούλου
Η Έλενα Χριστοδούλου (γεν. 10 Απριλίου 1988, Αθήνα) είναι Ελληνίδα αθλήτρια πετοσφαίρισης, η οποία αγωνίζεται ως Ακραία.
Αγωνίστηκε στον Παναθηναϊκό για τρεισήμισι σεζόν, από το 2009 έως τον Νοέμβριο του 2012 όταν και αποχώρησε προσωρινά από την ενεργό δράση. Κατά την περίοδο αυτή κατέκτησε δύο Πρωταθλήματα (2010, 2011) και ένα Κύπελλο Ελλάδος (2010).
Είναι κόρη του παλαίμαχου καλαθοσφαιριστή του Πανιωνίου, Χρήστου Χριστοδούλου και αδερφή της επίσης πετοσφαιρίστριας Στέλλας Χριστοδούλου.
Εξωτερικοί σύνδεσμοι
Κατηγορία:Ελληνίδες αθλήτριες της πετοσφαίρισης Κατηγορία:Πετοσφαιρίστριες της εθνικής Ελλάδος Κατηγορία:Πετοσφαιρίστριες ΠΑΟ
Μικρές Κυκλάδες
Οι Μικρές Κυκλάδες είναι το σύμπλεγμα μερικών μικρών νησιών στο ανατολικό μέρος των Κυκλάδων στο Αιγαίο. Τα σημαντικότερα νησιά είναι η Δονούσα, τα Κουφονήσια (Άνω Κουφονήσι και Κάτω Κουφονήσι), η ακατοίκητη Κέρος, η Σχοινούσα και η Ηρακλειά. Εκτείνονται κυρίως νοτιοανατολικά της Νάξου και βορειοδυτικά της Αμοργού.